KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybė Šeštoji metinė ataskaita (2007 ataskaitiniai metai) /* KOM/2011/0113 galutinis */





[pic] | EUROPOS KOMISIJA | Briuselis, 2011.3.11 KOM(2011) 113 galutinis KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybėŠeštoji metinė ataskaita(2007 ataskaitiniai metai) KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybėŠeštoji metinė ataskaita (2007 ataskaitiniai metai) Santrauka Direktyvoje 98/70/EB[1] nustatyti būtiniausi degalų, kurie naudojami transporto priemonėms su kibirkštinio ir slėginio uždegimo varikliais, kokybės rodikliai, grindžiami sveikatos ir aplinkos apsaugos reikmėmis. Degalų kokybė labai svarbi aplinkai, nes turi poveikį variklių išmetamų teršalų kiekiui, taigi ir oro kokybei. Nuo jos taip pat priklauso, kaip lengvai ir kokiomis sąnaudomis gamintojai gali užtikrinti atitiktį teršalų ir šiltnamio efektą sukeliančių dujų išmetimo apribojimams. Direktyvoje 2003/17/EB[2], kuria iš dalies keičiama Direktyva 98/70/EB, reikalaujama toliau mažinti sieros kiekį benzine ir dyzeline. Nesilaikant nustatytų degalų kokybės rodiklių gali padidėti išmetamų teršalų kiekis (pavyzdžiui, dėl oksigenatų pertekliaus gali padidėti išmetamų azoto oksidų (NOx) kiekis) ir gali būti pakenkta varikliui bei išmetamųjų dujų apdorojimo sistemoms (pavyzdžiui, sieros perteklius gali pakenkti katalizatoriui) – dėl to būtų labiau teršiamas oras. Siekdamos užtikrinti, kad būtų laikomasi pagal šią direktyvą privalomų degalų kokybės standartų, valstybės narės turi taikyti degalų kokybės kontrolės sistemas. Direktyvos 98/70/EB 8 straipsnyje reikalaujama, kad Komisija kasmet skelbtų degalų kokybės valstybėse narėse ataskaitą. Šioje šeštojoje Komisijos ataskaitoje apibendrinami valstybių narių pateikti 2007 metų duomenys apie benzino ir dyzelino kokybę, taip pat apie parduotą degalų kiekį. 2007 metų nacionalines ataskaitas pateikė visos valstybės narės, išskyrus Liuksemburgą. Valstybių narių kontrolės sistemos grindžiamos vis geresne koncepcija, valstybės narės vis geriau laikosi ribinių verčių, o ataskaitose pateikiama vis kokybiškesnė informacija. Komisija ir toliau stebės, kaip laikomasi direktyvoje nustatytų reikalavimų, ir prireikus pasiūlys imtis tinkamų ir proporcingų veiksmų. Kaip nurodyta 2006 metų ataskaitoje, nors besieriams degalams[3] tenkanti valstybėse narėse parduodamų degalų klasių dalis pastebimai didėja ir besierių degalų parduodama vis daugiau, ant degalų pilstytuvų ne visada pateikiamas tokių degalų ženklas. Kai kurios valstybės narės vis dar labai vėluoja pateikti ataskaitas. Palyginti su praėjusiais metais, daugiau valstybių narių labai vėlavo pateikti ataskaitas. Airija, Italija ir Nyderlandai vėlavo pateikti ataskaitas daugiau kaip 3 mėnesius, o Jungtinė Karalystė ir Malta – daugiau kaip 7 mėnesius. Liuksemburgas 2007 m. ataskaitos nepateikė. Iš 2007 m. degalų kokybės kontrolės rezultatų matyti, kad Direktyvoje 98/70/EB nustatytų benzino ir dyzelino kokybės rodiklių buvo iš esmės laikomasi, o ribinių verčių viršijimo atvejų vėl nustatyta nedaug. Nustatyta, kad viršytos šių pagrindinių benzino parametrų ribinės vertės: tiriamojo oktaninio skaičiaus ir variklinio oktaninio skaičiaus (angl. RON/MON, research/motor octane number )[4], garų slėgio vasarą[5] ir distiliacijos arba garavimo esant 100 °C ir 150 °C temperatūrai[6]. Nustatyta, kad viršytos šių pagrindinių dyzelino parametrų ribinės vertės: sieros kiekio ir temperatūros, kuriai esant nudistiliuojama 95 % degalų. Kadangi ribinės vertės viršijamos palyginti retai ir dauguma valstybių narių imasi priemonių, kad normų neatitinkantys degalai būtų pašalinti iš prekybos, Komisija neturi duomenų, kad dėl viršytų ribinių verčių būtų padidėjusi transporto priemonių keliama tarša ar padarytas neigiamas poveikis variklio veikimui. Tačiau Komisija ragina valstybes nares ir toliau tęsti veiklą, reikalingą visiškai atitikčiai užtikrinti, kad tokių problemų nekiltų ateityje. Išsami informacija apie valstybių narių taikomas priemones (jei tokia informacija turima) pateikiama 2007 metų išsamios ataskaitos konkrečių šalių skyriuose[7]. Komisija ir toliau stebės, kaip laikomasi direktyvoje nustatytų degalų kokybės reikalavimų. Jei degaluose sieros yra nedaug, lengviau mažinti oro taršą ir taikyti naujas variklių technologijas. Kaip matyti iš 1 lentelės, vidutinis sieros kiekis 2007 m. gerokai mažesnis už sieros kiekį, apie kurį buvo pranešta 2004 m., tačiau nuo 2005 m. jis sumažėjo nedaug. Nuo 2001 iki 2005 m. (2005 m. mažai sieringi degalai tapo privalomi, o visose valstybėse narėse turėjo būti pradėta prekiauti besieriais degalais) besierių ir mažai sieringų degalų dalis[8] didėjo. 1 lentelė. Vidutinio sieros kiekio benzine ir dyzeline metinė tendencija ES | Vidutinis sieros kiekis, mln. d. | ES-15 | ES-12 | Degalai / Metai | 2001 | 2002 | 2003* | 2004* | 2005* | 2006** | 2007*** | 2007*** | 2007 | Benzinas | 68 | 51 | 37 | 38 | 19 | 18 | 18 | 18 | 18 | Dyzelinas | 223 | 169 | 125 | 113 | 25 | 22 | 23 | 23 | 24 | *Išskyrus Prancūziją – ji 2003–2005 metų ataskaitų nepateikė. Naujos ES-10 šalys, įstojusios į ES 2004 m. **Išskyrus Maltą – ji 2006 metų ataskaitos nepateikė. ***Išskyrus Liuksemburgą – jis 2007 metų ataskaitos nepateikė. Nacionalinės degalų kokybės kontrolės sistemos vis dar labai skiriasi. Tačiau tikimasi, kad taikant direktyvos reikalavimus kokybės kontrolės sistemos bus labiau suvienodintos ir pagerės ataskaitų kokybė. 2. Įžanga Benzino ir dyzelino, kuriais prekiaujama Europos Sąjungoje, kokybės rodikliai nustatyti Direktyvos 98/70/EB prieduose. Nuo 2005 m. sausio 1 d. buvo taikomas tik vienas degalų kokybės rodiklių rinkinys. Direktyvoje reikalaujama, kad valstybės narės pateiktų apibendrintas jų teritorijose parduotų degalų kokybės ataskaitas. Nuo 2004 m. valstybės narės turi pateikti kontrolės pagal Europos standartą EN 14274[9] arba pagal lygiaverčio patikimumo sistemas rezultatų ataskaitas. Direktyvos 98/70/EB 8 straipsnyje su pakeitimais, padarytais Direktyvos 2003/17/EB 1 straipsnio 5 dalimi, reikalaujama, kad Komisija paskelbtų valstybių narių degalų kokybės ataskaitų rezultatus. Vykdant šį reikalavimą, šioje šeštojoje Komisijos ataskaitoje pateikiama 2007 metų ES benzino ir dyzelino kokybės, taip pat parduoto degalų kiekio duomenų santrauka. Ankstesnių metų ataskaitos pateikiamos Komisijos tinklalapiuose[10]. 3. Nacionalinės kontrolės sistemos Komisijos sprendime 2002/159/EB ir Europos standarte EN 14274: 2003 nustatyta ataskaitų forma persvarstyta ir pakeitimai pateikti Excel ataskaitos šablone; dėl jų informacija tapo naudingesnė ir palengvėjo ES tendencijų analizė. Kontrolės sistemų koncepcijos kokybė, atitiktis ribinėms vertėms ir ataskaitose pateikiamos informacijos kokybė daugeliu atveju toliau gerėja. Tačiau keliose svarbiose srityse dar reikia atlikti patobulinimų, kurie apibendrinami toliau: Key | Kai kurios valstybės narės pateikė ataskaitas vėlai. Jungtinė Karalystė ir Malta vėlavo pateikti ataskaitas daugiau kaip 7 mėnesius, o Airija, Italija ir Nyderlandai – daugiau kaip 3 mėnesius. Šios šalys raginamos teikti ataskaitas laiku, kad nebūtų žlugdomos kitų šalių pastangos. Kai kuriose valstybėse narėse paimta nepakankamai visų rūšių degalų mėginių, arba šios valstybės narės ima nepakankamai mėginių degalinėse – dalis mėginių imama degalų saugyklose ir naftos perdirbimo įmonėse. 2 paveikslėlyje pateikiami duomenys apie ES šalyse 2007 m. paimtų mėginių kiekį. Tais atvejais, kai valstybės narės naudoja savo nacionalines sistemas, tos sistemos turi būti išsamiai aprašytos. Iš tokio aprašo turėtų būti matyti, ar kontrolės sistemos statistinis patikimumas yra lygiavertis standartui EN 14274: 2003. 2004–2007 m. kontrolės ataskaitose dauguma valstybių narių tokio aprašo vis dar nepateikė, ir jis turi būti pateiktas ateityje. Kai naudojamas EN 14274 statistinis modelis C, valstybės narės turėtų nurodyti aiškias jo pasirinkimo priežastis. Atrodo, kad kai kurios valstybės narės, užuot naudojusios šį modelį, turėtų naudoti A arba B modelį. Besieriai degalai turėtų būti aiškiai paženklinti, kad vartotojai turėtų galimybę juos pasirinkti. Kai kuriose valstybėse narėse sieros kiekis ant degalų pilstytuvų aiškiai nenurodytas. Jeigu būtų teikiamos ataskaitos apie tokį ženklinimą, automobilių gamybos sektorius galėtų būti tikras dėl besierių degalų prieinamumo, ir rinkai būtų pateikiama daugiau transporto priemonių, kuriose visiškai išnaudojami tokių degalų pranašumai. Be to, būtų naudinga, jei valstybės narės atskirai pateiktų duomenis apie sieros kiekio mažai sieringuose ir besieriuose degaluose analizės rezultatus (tos valstybės narės, kurios dar taip nedaro) – taip būtų gauta tikslesnės informacijos apie besierių degalų kokybę. | 4. 2007 metų ataskaitos 4.1 Degalų kokybė ir kiekis Visas dabar ES parduodamas benzinas ir dyzelinas yra arba mažai sieringi, arba besieriai. Mažai sieringas benzinas sudaro 53 %, o besieris – 47 % viso parduoto benzino kiekio. Mažai sieringas ir besieris dyzelinas sudaro atitinkamai 58 % ir 42 % viso parduoto dyzelino kiekio. Nustačius naują privalomą < 50 mln. d. sieros kiekio ribą, 2005 m. sumažėjo ES parduodamų RON ir sieringų degalų klasių įvairovė. 2007 m. daugiausiai parduota RON 95 benzino (85 %: 50 % mažai sieringo ir 35 % besierio benzino); žr. 1 pav. ir priede esančią lentelę, kurioje pateikiama išsami informacija apie kiekvieną valstybę narę. 1 pav. 2007 m. ES prekyba degalais pagal degalų rūšį (%) Prekyba benzinu | 2007 | Prekyba dyzelinu | 2007 | [pic] | [pic] | Rūšis | % | Rūšis | % | 4 | Bešvinis benzinas min. RON = 95 | 0,0 % | 5 | Bešvinis benzinas min. RON = 95 (< 50 mln. d. S) | 49,7 % | 6 | Bešvinis benzinas min. RON = 95 (< 10 mln. d. S) | 35,2 % | 7 | Bešvinis benzinas 95 = < RON < 98 | 0,0 % | 8 | Bešvinis benzinas 95 = < RON < 98 (< 50 mln. d. S) | 3,0 % | 9 | Bešvinis benzinas 95 = < RON < 98 (< 10 mln. d. S) | 0,07 % | 10 | Bešvinis benzinas RON > = 98 | 0,0 % | 11 | Bešvinis benzinas RON > = 98 (< 50 mln. d. S) | 0,1 % | 12 | Bešvinis benzinas RON > = 98 (< 10 mln. d. S) | 5,3 % | Kaip ir 2001–2006 m., 2007 m. daugiausia degalų parduota Prancūzijoje, Vokietijoje, Italijoje, Ispanijoje ir Jungtinėje Karalystėje (3 pav.). Beveik visose valstybėse narėse daugiau parduodama dyzelino. Tačiau santykinis parduoto benzino ir dyzelino kiekis gerokai skiriasi. ES-12 valstybėse narėse parduotas benzinas sudaro 12,4 % viso ES parduoto benzino kiekio, o dyzelinas – 12,6 % viso ES parduoto dyzelino kiekio (2006 m. ES-10 valstybėse narėse šie rodikliai buvo atitinkamai 10,1 % ir 9,9 %). ES-10 valstybėse narėse besierio benzino ir dyzelino parduota daugiau (besierio benzino – 49 %, o besierio dyzelino – 49 %), palyginti su ES-15 valstybėmis narėmis, kuriose šie rodikliai buvo atitinkamai 46 % ir 41 %. Nuo 2001 m. visose ES šalyse parduodamų degalų klasių skaičius vienodėja (4 pav.). 2007 m. kiekvienoje valstybėje narėje paprastai parduodami 2–3 klasių degalai – į klases jie skirstomi daugiausia pagal oktaninį skaičių (RON kategoriją). Tačiau kai kuriose valstybėse narėse esama ir atskirų besierių degalų klasių. Iki 2009 m. valstybės narės neprivalo visiškai pereiti prie besierių degalų. Tačiau 2007 m. Danija, Suomija, Vokietija, Vengrija, Nyderlandai ir Švedija jau visiškai perėjo prie besierio benzino ir dyzelino. Austrija ir Estija taip pat visiškai perėjo prie besierio benzino (žr. 5 ir 6 pav.). Švedijoje jau nuo 1999 m. beveik visas parduodamas dyzelinas yra besieris, o Vokietijoje besieris dyzelinas parduodamas nuo 2003 m. Kelios valstybės narės dar tik ruošiasi pateikti rinkai atskirai parduodamus (ir ženklinamus) besierius degalus. Nustatyta, kad, kaip matyti iš 7 pav., vidutinis sieros kiekis kai kurių klasių degaluose buvo mažesnis kaip 10 mln. d., tačiau šie degalai buvo parduodami kaip mažai sieringi (< 50 mln. d.) Atrodo, kad šiose šalyse parduodami degalai gali būti besieriai, nors jie ir nėra paženklinti kaip besieriai. Be to, kai kurios valstybės narės nepateikė pakankamai informacijos, iš kurios būtų galima spręsti apie besierių degalų pakankamumą „atitinkamai subalansuotoje geografinėje bazėje“, kaip reikalaujama direktyvoje. 2 pav. Degalų kokybės kontrolės tikslais ES šalyse 2007 m. paimtų mėginių kiekis (vidutinis mėginių skaičius pagal degalų klases) Vidutinis mėginių skaičius / Degalų klasė | [pic] | Benzinas | Dyzelinas | 3 pav. Nacionalinė prekyba degalais ES šalyse 2007 m. pagal degalų rūšis (mln. litrų) Parduotų degalų kiekis, mln. litrų | [pic] | Iš viso benzino | Iš viso dyzelino | Pastabos. Išskyrus Liuksemburgą – jis 2007 m. ataskaitos nepateikė. 4 pav. ES šalyse 2007 m. parduotų kiekvienos rūšies degalų klasių skaičius Degalų klasių skaičius | [pic] | Benzino klasių skaičius | Dyzelino klasių skaičius | 5 pav. Prekyba mažai sieringu benzinu ES šalyse 2007 m. (%) Šalyse parduoto benzino dalis (%) | [pic] | Benzinas | Dyzelinas | Pastabos. Išskyrus Liuksemburgą – jis 2007 m. ataskaitos nepateikė. 4.2 Direktyvos 98/70/EB nuostatų laikymasis 2007 m. 2 lentelėje apibendrinama informacija apie tai, kaip 2007 m. valstybės narės laikėsi Direktyvos 98/70/EB. Joje pateikiami mėginių atitikties ribinėms vertėms analizės rezultatai ir duomenys apie ataskaitų formos ir turinio atitiktį reikalavimams. Kaip ir 2001–2006 m. kai kurios valstybės narės pateikė ne visą informaciją ir (arba) pateikė ją per vėlai. Tai turėjo įtakos atitikties vertinimo kokybei. Todėl Komisija bendradarbiaus su valstybėmis narėmis, kad prireikus pagerintų ataskaitų teikimo kokybę. Remiantis 9a straipsniu, nustatyti nuobaudas už direktyvos pažeidimus turi valstybės narės. Daugiau informacijos apie veiksmus, kurių imtasi dėl ribinių verčių nesilaikymo, pateikiama (jei valstybės narės pateikė tokią informaciją) 2007 m. išsamios ataskaitos[11] atskirų šalių skyriuose. 7 valstybėse narėse paimti mėginiai visiškai atitinka benzino ir dyzelino kokybės parametrų ribines vertes (2006 m. tokią atitiktį nurodė 8 valstybės narės). 19 valstybių narių taip pat pateikė išsamias ataskaitas apie įvairius parametrus, nurodytus direktyvoje kontrolės tikslais. Dėl taikomų vidaus kontrolės priemonių Belgija ima mėginių gerokai daugiau nei kitos valstybės narės. Todėl, jei šios vertės būtų paprasčiausiai sudėtos su kitų valstybių narių pateiktais kontrolės rezultatais, rezultatai būtų iškreipti ir nesimatytų visos ES tendencijų. Todėl analizuojant toliau nurodytus ribinių verčių viršijimo atvejus į Belgijoje nustatytus ribinių verčių viršijimo atvejus ir paimtus mėginius neatsižvelgiama[12]. 17 valstybių narių (8 ES-15 valstybės) pranešė, kad bent vienas benzino mėginys neatitiko Direktyvos 98/70/EB reikalavimų (2006 m. tokių valstybių buvo 16 (8 ES-15 valstybės)). Pagrindiniai parametrai, kurių ribinės vertės viršytos, vėl buvo tiriamasis oktaninis skaičius ir variklinis oktaninis skaičius (RON/MON, 68 mėginiai), garų slėgis vasarą (DVPE, 43 mėginiai) ir distiliacija – garavimas esant 100 °C ir 150 °C temperatūrai (14 mėginių). ES-15 ir ES-12 valstybėse narėse reikalavimų neatitinkančių benzino mėginių skaičius ir dalis padidėjo. ES-15 valstybėse narėse mėginių, kurie viršijo ribines vertes, dalis padidėjo beveik dvigubai – nuo maždaug 0,55 % 2006 m. iki 1,0 % 2007 m. Tokį padidėjimą daugiausia lėmė tai, kad daugiau mėginių neatitinka „kitų“ parametrų[13] ribinių verčių. ES-12 valstybėse narėse ribines vertes viršijančių mėginių dalis padidėjo nuo maždaug 2 % 2006 m. iki 3,5 % 2007 m. – tokį padidėjimą daugiausiai lėmė MON/RON ribines vertes viršiję mėginiai. 12 valstybių narių (4 ES-15 valstybės) pranešė, kad bent vienas dyzelino mėginys neatitiko Direktyvos 98/70/EB reikalavimų (2006 m. tokių valstybių buvo 10 (3 ES-15 valstybės)). Pagrindiniai parametrai, kurių ribinės vertės viršytos: sieros kiekis (28 mėginiai) ir temperatūra, kuriai esant nudistiliuojama 95 % degalų (11 mėginių). 2007 m. dyzelino kokybės parametrų ribines vertes viršijančių mėginių ES-15 valstybėse narėse padaugėjo. Tačiau ribines vertes viršijančių mėginių dalis vis tiek yra mažesnė už tokių mėginių dalį 2006 m. 2005 m. ES-10 valstybėms narėms ypač daug problemų kilo dėl sieros kiekio, nes 2005 m. pradžioje nustatyta privaloma < 50 mln. d. sieros kiekio riba. Panašu, kad ši problema išspręsta, nes ES-12 valstybėse narėse ribines vertes viršijančių mėginių kiekis išliko nedidelis – jis atitinka 2006 m. lygį. 2 lentelė. 2007 m. valstybių narių atitikties Direktyvai 98/70/EB ataskaitų santrauka Valstybė narė | Ribinės vertės viršijimas(1) (95 % pasikliovimo lygis) (Reikalavimų neatitinkantys mėginiai / Iš viso mėginių) | Neišsami ataskaita (Neišmatuotų parametrų skaičius / Iš viso parametrų) | Vėluota pateikti ataskaitą (pateikimo terminas 2008 06 30)(2) | Pastabos | Benzinas | Dyzelinas | Benzinas | Dyzelinas | 5. IšVADOS Degalų kokybė yra labai svarbus aplinkosaugos veiksnys, nes ji daro poveikį variklių išmetamų teršalų kiekiui, taigi ir oro kokybei, taip pat nuo jos priklauso, ar lengvai ir kokiomis sąnaudomis gamintojai gali užtikrinti atitiktį teršalų ir šiltnamio efektą sukeliančių dujų išmetimo apribojimams. Iš 2007 m. degalų kokybės kontrolės rezultatų matyti, kad iš esmės Direktyvoje 98/70/EB nustatytų benzino ir dyzelino kokybės rodiklių buvo laikomasi, o pažeidimų nustatyta labai nedaug. Kadangi ribinės vertės viršijamos palyginti retai ir dauguma valstybių narių imasi priemonių, kad normų neatitinkantys degalai būtų pašalinti iš prekybos, Komisija neturi duomenų, kad dėl viršytų ribinių verčių būtų padidėjusi transporto priemonių keliama tarša ar padarytas neigiamas poveikis variklio veikimui. Tačiau Komisija ragina valstybes nares ir toliau tęsti veiklą, reikalingą visiškai atitikčiai užtikrinti, kad tokių problemų nekiltų ateityje. Komisija ir toliau stebės, kaip laikomasi direktyvoje nustatytų degalų kokybės reikalavimų, ir prireikus pasiūlys imtis tinkamų ir proporcingų veiksmų. Besierių ir mažai sieringų degalų dalis nuo 2001 m. iki 2005 m. didėjo. Nuo 2005 m., kai mažai sieringi degalai tapo privalomi, o visoje ES pradėti pardavinėti besieriai degalai, vidutinis sieros kiekis degaluose tapo stabilus. Tačiau kai kuriose valstybėse narėse besieriai degalai vis dar neženklinami, t. y. ant degalų pilstytuvo nenurodoma, kad tai besieriai degalai. Jeigu besieriai degalai neženklinami, vartotojai negali rinktis tokių degalų ir mažiau tikėtina, kad jie naudosis technologijomis, kurioms reikia besierių degalų. Taigi tokį kriterijų atitinkančių degalų buvimas rinkoje netenka prasmės. Dėl tokio ženklinimo nebuvimo transporto priemonės, kurioms besieriai degalai būtini dėl jose naudojamų technologijų, gali būti sunkiau diegiamos rinkoje. Todėl gali būti išnaudotos ne visos galimybės sumažinti kelių transporto sektoriaus išmetamo CO2 kiekį. Jeigu būtų teikiamos ataskaitos apie tokį ženklinimą, automobilių gamybos sektorius galėtų būti tikras dėl besierių degalų prieinamumo, ir į rinką būtų pateikiama daugiau transporto priemonių, kuriose išnaudojami visi besierių degalų pranašumai – taigi būtų išmetama mažiau teršalų ir šiltnamio efektą sukeliančių dujų. Valstybės narės pateikė labai mažai informacijos apie tai, kokiu geografiniu mastu galima įsigyti besierių degalų. Dauguma valstybių narių tiesiog teigė, kad jie yra plačiai prieinami, tačiau nepateikė papildomos informacijos, kuria remiantis būtų galima įvertinti geografinį mastą. Nacionalinio lygmens degalų kokybės kontrolės sistemos gerokai skiriasi, todėl reikia jas toliau vienodinti, kad būtų galima gauti skaidrius ir palyginamus rezultatus. Dėl Direktyvos 2003/17/EB įgyvendinimo pagerėjo ataskaitų kokybė, nes valstybės narės turi pateikti kontrolės ataskaitas pagal naująjį Europos standartą EN 14274 arba lygiaverčio patikimumo sistemas. Tais atvejais, kai valstybių narių ataskaitos neatitinka EN 14274 formato, būtina nurodyti neatitikimo priežastis. PRIEDAS. 2007 m. prekyba degalais Europos Sąjungoje pagal degalų rūšis (mln. litrų) ID | Mln. litrų | Austrija | Belgija | Danija | Suomija | Prancūzija | Vokietija | Graikija | Airija | Italija | Liuksemburgas | Nyderlandai | Portugalija | Ispanija | Švedija | Jungtinė Karalystė | ES-15 | ES-15 | | | Degalų klasė | AT | BE |DK |FI |FR |DE |EL |IE |IT |LU |NL |PT |ES |SE |UK |ES-15 |% | | 1 |Bešvinis benzinas min. RON = 91 |- |- |- |- |- |- |- |- |- |- |- |- |- |- |- |0 |0,0 % | |2 |Bešvinis benzinas min. RON = 91 (< 50 mln. d. S) |- |- |- |- |- |- |- |- |- |0 |- |- |- |- |- |0 |0,0 % | |3 |Bešvinis benzinas min. RON = 91 (< 10 mln. d. S) |642 |- |507 |- |- |7 548 |- |- |- |- |- |- |- |- |- |8 697 |7,2 % | |4 |Bešvinis benzinas min. RON = 95 |- |- |- |- |- |- |- |- |- |- |- |- |- |- |- |0 |0,0 % | |5 |Bešvinis benzinas min. RON = 95 (< 50 mln. d. S) |- |71 |- |- |10 145 |- |4 744 |1 680 |13 816 |0 |- |- |7 917 |- |22 890 |61 264 |50,6 % | |6 |Bešvinis benzinas min. RON = 95 (< 10 mln. d. S) |1 944 |1 358 |1 917 |2 272 |- |20 458 |- |792 |1 423 |- |5 418 |- |- |4 914 |- |40 498 |33,4 % | |7 |Bešvinis benzinas 95 = < RON < 98 |- |- |- |- |- |- |- |- |- |- |- |- |- |- |- |0 |0,0 % | |8 |Bešvinis benzinas 95 = < RON < 98 (< 50 mln. d. S) |- |- |- |- |- |- |453 |- |- |- |- |1 845 |0 |- |1 129 |3 427 |2,8 % | |9 |Bešvinis benzinas 95 = < RON < 98 (< 10 mln. d. S) |- |- |- |- |- |- |- |- |- |- |- |- |- |- |92 |92 |0,1 % | |10 |Bešvinis benzinas RON > = 98 |- |- |- |- |- |- |- |- |- |- |- |- |- |- |- |0 |0,0 % | |11 |Bešvinis benzinas RON > = 98 (< 50 mln. d. S) |- |23 |- |- |- |- |- |- |- |0 |- |- |- |- |- |23 |0,0 % | |12 |Bešvinis benzinas RON > = 98 (< 10 mln. d. S) |76 |435 |11 |209 |3 210 |824 |401 |- |- |- |166 |305 |1 137 |322 |- |7 096 |5,9 % | | | Benzinas (įprastas) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0 % | | | Benzinas (< 50 mln. d. sieros) | 0 |94 |0 |0 |10 145 |0 |5 197 |1 680 |13 816 |0 |0 |1 845 |7 917 |0 |24 019 |64 714 |53,4 % | | | Benzinas (< 10 mln. d. sieros) | 2 662 |1 793 |2 435 |2 481 |3 210 |28 829 |401 |792 |1 423 |0 |5 585 |305 |1 137 |5 236 |92 |56 383 |46,6 % | | | Iš viso benzino: | 2 662 |1 888 |2 435 |2 481 |13 354 |28 829 |5 598 |2 472 |15 239 |0 |5 585 |2 150 |9 054 |5 236 |24 111 |121 097 |100 % | | 13 | Dyzelinas |- |- |- |- |- |- |- |- |- |- |- |- |- |- |- |0 |0,0 % | |14 | Dyzelinas (< 50 mln. d. sieros) |1 132 |387 |- |- |38 461 |- |4 131 |2 558 |31 573 |0 |- |5 491 |30 773 |- |10 285 |124 790 |58,9 % | |15 | Dyzelinas (< 10 mln. d. sieros) |6 338 |7 361 |3 191 |2 607 |1 061 |35 524 |36 |645 |1 982 |- |7 979 |317 |0 |4 679 |15 216 |86 936 |41,1 % | | | Iš viso dyzelino: | 7 469 |7 748 |3 191 |2 607 |39 521 |35 524 |4 167 |3 203 |33 555 |0 |7 979 |5 808 |30 773 |4 679 |25 501 |211 726 |100 % | | | | | | | | | | | | | | | | | | | | | | ID | Mln. litrų | Kipras | Čekijos Respublika | Estija | Vengrija | Latvija | Lietuva | Malta | Lenkija | Slovakija | Slovėnija | Bulgarija | Rumunija | ES-12 | ES-12 | | ES | ES | | | Degalų klasė | CY | CZ |EE |HU |LV |LT |MT |PL |SK |SI |BG |RO |ES-12 |% | | ES |% | | 1 |Bešvinis benzinas min. RON = 91 |- |- |- |- |- |- |- |- |- |- |- |- |0 |0,0 % | |0 |0,0 % | |2 |Bešvinis benzinas min. RON = 91 (< 50 mln. d. S) |- |161 |- |- |12 |80 |- |- |19 |- |- |- |272 |1,6 % | |272 |0,2 % | |3 |Bešvinis benzinas min. RON = 91 (< 10 mln. d. S) |- |0 |- |- |- |- |- |- |23 |- |- |- |23 |0,1 % | |8 720 |6,3 % | |4 |Bešvinis benzinas min. RON = 95 |- |- |- |- |- |- |- |- |- |- |- |- |0 |0,0 % | |0 |0,0 % | |5 |Bešvinis benzinas min. RON = 95 (< 50 mln. d. S) |427 |2 732 |- |- |453 |695 |77 |93 |105 |- |822 |2,070 |7 473 |43,7 % | |68 737 |49,7 % | |6 |Bešvinis benzinas min. RON = 95 (< 10 mln. d. S) |- |0 |404 |1 970 |- |7 |- |4 964 |646 |- |- |227 |8 217 |48,0 % | |48 715 |35,2 % | |7 |Bešvinis benzinas 95 = < RON < 98 |- |- |- |- |- |- |- |- |- |- |- |- |0 |0,0 % | |0 |0,0 % | |8 |Bešvinis benzinas 95 = < RON < 98 (< 50 mln. d. S) |- |- |- |- |- |- |18 |- |- |741 |- |- |759 |4,4 % | |4 186 |3,0 % | |9 |Bešvinis benzinas 95 = < RON < 98 (< 10 mln. d. S) |- |- |- |- |- |- |- |- |- |- |- |- |0 |0,0 % | |92 |0,1 % | |10 |Bešvinis benzinas RON > = 98 |- |- |- |- |- |- |- |- |- |- |- |- |0 |0,0 % | |0 |0,0 % | |11 |Bešvinis benzinas RON > = 98 (< 50 mln. d. S) |48 |- |- |- |3 |- |- |30 |1 |80 |- |- |162 |0,9 % | |185 |0,1 % | |12 |Bešvinis benzinas RON > = 98 (< 10 mln. d. S) |- |40 |56 |74 |- |18 |- |0 |16 |- |- |- |203 |1,2 % | |7,299 |5,3 % | | | Benzinas (įprastas) | 0 |0 |0 |0 |0 |0 |0 |0 |0 |0 |0 |0 |0 |0,0 % | | 0 |0,0 % | | | Benzinas (< 50 mln. d. sieros) | 475 |2 893 |0 |0 |468 |775 |95 |123 |126 |821 |822 |2 070 |8 666 |50,7 % | | 73 380 |53,1 % | | | Benzinas (< 10 mln. d. sieros) | 0 |40 |459 |2 044 |0 |25 |0 |4 964 |685 |0 |0 |227 |8 443 |49,3 % | | 64 826 |46,9 % | | | Iš viso benzino: | 475 |2 933 |459 |2 044 |468 |799 |95 |5 087 |811 |821 |822 |2 297 |17 109 |100,0 % | | 138 21 |100 % | | 13 | Dyzelinas |- |- |- |- |- |- |- |- |- |- |- |- |0 |0,0 % | |0 |0,0 % | |14 | Dyzelinas (< 50 mln. d. sieros) |418 |4 769 |201 |- |896 |1 136 |110 |339 |323 |1 366 |2 228 |3 849 |15 635 |51,1 % | |140 42 |57,9 % | |15 | Dyzelinas (< 10 mln. d. sieros) |- |0 |246 |2 408 |37 |137 |- |10 976 |631 |- |- |555 |14 991 |48,9 % | |101 93 |42,1 % | | | Iš viso dyzelino: | 418 |4 769 |447 |2 408 |933 |1 273 |110 |11 316 |954 |1 366 |2 228 |4 404 |30 625 |100,0 % | | 242 35 |100 % | | [1] Direktyva 98/70/EB dėl benzino ir dyzelinių degalų (dyzelino) kokybės, iš dalies keičianti Tarybos direktyvą 93/12/EEB (OL L 350, 1998 12 28, p. 58). [2] 2003 m. kovo 3 d. Europos Parlamento ir Tarybos direktyva 2003/17/EB, iš dalies keičianti Direktyvą 98/70/EB dėl benzino ir dyzelinių degalų (dyzelino) kokybės (OL L 76, 2003 3 22, p. 10). [3] Terminas „besieris“ reiškia, kad sieros yra < 10 mln. d. [4] Tiriamasis oktaninis skaičius (RON) yra didžiausio suspaudimo laipsnio, kuriam esant nevyksta savaiminis mišinio dalies uždegimas variklyje, kiekybinis matas. Dėl savaiminio uždegimo sunaudojama per daug degalų ir padidėja išmetamų lakiųjų organinių junginių bei anglies monoksido kiekis. [5] Garų slėgis yra degalų lakumo matas. Jis reglamentuojamas vasarą, nes tuo metų laiku dėl aukštos temperatūros gali padidėti išmetamų lakiųjų organinių junginių, kurie gali lemti troposferos ozono susidarymą, kiekis. Viršijus šio parametro ribinę vertę padidės išmetamų lakiųjų organinių junginių kiekis. [6] Distiliacijos parametras naudojamas degalų daliai, kuri išgaruoja esant 100 °C ir 150 °C temperatūrai, nusakyti. Juo apribojamas į benziną įmaišomų lengvesnių komponentų pasirinkimas. Viršijus šio parametro ribinę vertę, gali susidaryti garų kamščiai ir kilti variklio problemų. [7] https://circabc.europa.eu/w/browse/5e89b837-2bec-4284-b9fe-c156271268f7 [8] Terminu „mažai sieringi“ apibūdinami degalai, kuriuose sieros kiekis yra < 50 mln. d. [9] EN 14274:2003 – Automobiliniai degalai. Benzino ir dyzelino kokybės įvertinimas. Degalų kokybės priežiūros sistema (DKPS). [10] https://circabc.europa.eu/w/browse/5e89b837-2bec-4284-b9fe-c156271268f7 [11] https://circabc.europa.eu/w/browse/5e89b837-2bec-4284-b9fe-c156271268f7 [12] Išsamioje 2007 metų kontrolės ataskaitoje yra kelios šio koregavimo būdo klaidos. Todėl 2007 metų išsamioje ataskaitoje ir išsamiose ankstesnių metų ataskaitose ribines vertes viršijančių mėginių dalis buvo neteisingai apskaičiuota. Toliau pateikiami ribinių verčių viršijimo rodikliai pakoreguoti, palyginti su nurodytaisiais išsamioje ataskaitoje, ir ši klaida bus ištaisyta 2008 metų išsamioje ataskaitoje. [13] „Kiti“ parametrai – tai aromatinės medžiagos, oksigenatai ir švino kiekis.